kardosdrur/scandi-wiki huggingface dataset:
Freeway (rapper)

Leslie Edward Pridgen (født 24. marts 1975), bedre kendt under sit kunstnernavn Freeway, er en amerikansk rapper. Bedst kendt for sin ansættelse hos Roc-A-Fella Records og hans tilhørsforhold til Jay-Z og Beanie Sigel, er han kendt for sin skingre levering (beslægtet med Ghostface Killah) Han har et langt skæg, på grund af sin muslimske tro. Hans kaldenavn er ikke afledt af navnet på den berygtede narkohandler "Freeway" Ricky Ross. Han var medlem af rap-gruppen Ice City, er medlem af rap-gruppen State Property og for nylig skrev han kontrakt med Cash Money Records.

Han er også en spilbar figur i kampvideospillet Def Jam: Fight for NY fra 2004.

Diskografi

Album 
 2003: Philadelphia Freeway
 2007: Free At Last
 2009: Philadelphia Freeway 2
 2010: The Stimulus Package (w/ Jake One)
 2010: The Roc Boys (w/ Beanie Sigel)

Mixtapes
 2010: Freelapse

Bootlegs
 2009: Streetz Is Mine
 2010: This Is My Life

Singler 
 2002: "Line 'Em Up" (med Young Chris)
 2002: "What We Do" (med Jay-Z & Beanie Sigel)
 2003: "Flipside" (med Peedi Crakk)
 2003: "Alright" (med Allen Anthony)
 2005: "Where U Been" (med DMX)
 2007: "Roc-A-Fella Billionaires" (med Jay-Z)
 2007: "Take It To The Top"  (med 50 Cent)
 2007: "Still Got Love"
 2007: "It's Over"
 2007: "Step Back" (med Lil Wayne)
 2007: "Lights Get Low" (med Rick Ross & Dre)
 2008: "How We Ride" (gæst på White Van Music af Jake One)
 2008: "The Truth" (med Brother Ali; gæst på White Van Music af Jake One)
 2008: "Reparations" (med Lloyd Banks)
 2009: "When I Die" (med James Blunt)
 2009: "Rap Money"  (med Thee Tom Hardy & Young Chris}
 2009: "Finally Free"
 2010: "Know What I Mean" (med Jake One)
 2010: "She Makes Me Feel Alright"(med Jake One)

Eksterne henvisninger 

 
 
 HipHopGame Interview 
 Uncensureret Freeway Radio Interview 2010 

Rappere fra USA
Tine Bruun

Tine Bruun (født 1976) er en dansk forfatter. Hun bor i København og har tidligere skrevet klummer og artikler for Dagbladet Information. Tine Bruun skriver børne- og ungdomsbøger og skriver også under forfatternavnet T.B. Rottbøll. I 2007 udgav hun to voksenbøger i Californien, hvoraf den ene vandt The Cowell Press Book Prize. Temaerne i hendes bøger er kontroversielle, og hun skriver ofte om mennesker, der har oplevet ekstreme ting. Hun bliver inspireret af at møde mennesker, der har oplevet sådanne ting, og omsætter derefter deres historier til noget litterært. Emnerne i bøgerne spænder fra drab, voldtægt og incest til krig og polarekspeditioner.

Biografi 
I årene 1995-1997 uddannede Tine Bruun sig på Akademiet For Utæmmet Kreativitet. Derefter blev hun uddannet skuespiller fra Skandinavisk Teaterskole i årene 1997-2000. Efter to års pause læste hun Kunsthistorie og Film- og Medievidenskab på Københavns Universitet i 2002-2005. Siden tog hun til Californien og læste Creative writing på University of California Santa Cruz i 2006-2007.
Under opholdet i Californien fik hun udgivet to bøger. Disse to bøger er My Childhood In Six Parts Or Why World Wars Must Repeat og digt- og novellesamlingen I Will Tell You My Story But Only Once.

Siden har hun læst Moderne Kultur og Kulturformidling på Københavns Universitet. Under denne uddannelse har Tine Bruun været ansat forskellige steder. Hun har bl.a. været journalist på Egmont Fonden Den Almennyttige Virksomheds Årsskrift i 2008 og 2009 og tilknyttet Dagbladet Information. Derudover har hun været assisterende redaktør på Mennesker og medier på P1.

Tine Bruun vandt i 2007 The Cowell Press Book Prize. Derudover har hun modtaget en række legater undervejs i sin karriere, bl.a. Knud Højgaards Fonds Rejselegat, Nordea-Danmark Fondens Legat, Rudolph Als Fondets Legat, V.P. Krag-Hansens Mindelegat, Frimodt-Heineke Fondens Legat og flere langvarige arbejdsophold på Det Danske Oversætter- og Forfattercenter Hald Hovedgaard og Det Danske Institut i Athen.

Flere af hendes børnebøger er oversat til norsk.

Bibliografi 
 My Childhood In Six Parts Or Why World Wars Must Repeat, 2007
 I Will Tell You My Story But Only Once, 2007
 Pippi - en queer snegl, 2010
 Mathilde Vinker, 2010
 Mathilde har travlt, 2011
 Mathilde i form, 2012
 Lille Soldat, 2014 (som T.B. Rottbøll)
 Mathilde bliver storesøster, 2015
 Dark Zone, 2015 (som T.B. Rottbøll)
 Dynastiet, 2015 (som T.B. Rottbøll)
 Expedition Whiteout, 2015 (som T.B. Rottbøll)
 Erobringen, 2015 (som T.B. Rottbøll)
Englenes korridor, 2017
Hjertet fuld af musik. Olivias MGP, 2017

Eksterne Henvisninger 
Tine Bruun - officiel hjemmeside

Tine Bruun i KVINFOs Ekspertdatabase

Artikeloversigt hos Dagbladet Information

Kildehenvisninger 
 "Er tabuernes tid forbi i litteraturen?" Kristeligt Dagblad. 3.oktober 2009. Hentet 19.marts 2016.

Noter 

Novelleforfattere fra Danmark
Dansksprogede forfattere fra Danmark
Onyx (band)

Onyx er en amerikansk hiphop gruppe fra New York City. Gruppen består af Sticky Fingaz, Fredro Starr og Sonsee (Formelt Suave og Sonee Seeza). Afdøde Big DS var også medlem, men forlod gruppen efter deres debutalbum.

Gruppen blev dannet i 1988 og Onyx udgav sin første 12 "single," "Ah, and We Do it Like This", i 1990. Sangen lød meget jazz-påvirket meget i modsætning til deres senere arbejde. I 1991 skulle Onyx præsentere en demo for Jam Master Jay på Def Jam, men Big DS og Sonee Seeza (da kun kendt som Suave) var i Connecticut på det tidspunkt, så Fredro Starr indkaldte sin fætter Sticky Fingaz (som boede i Brooklyn). Da Sticky Fingaz tiltrådte i gruppe, udgav de Throw Ya Gunz i 1992.

Efter nummeret fik Onyx en aftale med Def Jam, og blev lovet et album, der blev Bacdafucup LP, udgivet i 1993. Albummet blev mødt med stor kommerciel succes, herunder tunge airplays i radioen og MTV med singlen "Slam". Onyx optrådte også med Biohazard på melodien "Judgement Night", taget fra soundtrackalbummet af samme navn.

Onyx udgav deres tredje album i 1998 med albummet Shut 'Em Down, som bød på optrædener fra DMX, Lost Boyz, Raekwon, Method Man, Big Pun, Noreaga og den dengang ukendte 50 Cent. Albummet fik gode anmeldelser og blev betragtet som en kommerciel succes. Fra albummet blev de to singler "React" og "Shut 'Em Down", udgivet – sidstnævnte med DMX. 

Både Fingaz og Starr fik under deres karriere tilbudt mindre roller i film som Clockers (1995), Sunset Park (1996), and Dead Presidents(1995). Begge rappere har ligesiden haft en karriere inden for film og tv.

I andre nyheder, har der været et lav-niveau skænderi mellem Onyx medlem Fredro Starr og 50 Cent. Ifølge Rap News Network, begyndte 50 Cent en konfrontation med Fredro Starr til Vibe Awards i 2003. I et 2003 interview forklarede Fredro Starr, "50 Cent basically started shit with me, started a scuffle, and a bodyguard broke us up. He's a punk. He's disrespectful to Jam Master Jay ever since he passed. him. I'm doin shit with some ex G-Unit members now. 50 ain’t shit. " I et interview med Source magazine, sagde Fredro Starr, at 50 cent havde været respektløs over for Onyx rap-gruppen, selvom Onyx havde givet ham hans første gennembrud på en sang, der hedder "React" fra albummet Shut 'Em Down fra 1998.

Diskografi 
 Bacdafucup (1993)
 All We Got Iz Us (1995)
 Shut 'Em Down (1998)
 Bacdafucup Part II (2002)
 Triggernometry (2003)
 Cold Case Files (album)|Cold Case Files: Murda Investigation (2008)
 Cold Case Files Vol. 2 (album)|Cold Case Files Vol. 2 (2012)
 Wakedafucup (2014)

Eksterne henvisninger 
 Officielle Hjemmside
 Onyx Madtube video community 
 2008 Onyx interview 
 "Return of the Afficial Nasty" – Interview med Hip Hop Lives Online HHLO.net

Hiphopgrupper fra USA
Fredro Starr

Fredro Starr (født den 18. april 1971 som Fredro Scruggs i Queens, New York City i USA) er en amerikansk rapper, skuespiller og medlem af hardcore rapgruppen Onyx.

Musikkarriere 
Starr udgav seks albums med Onyx, og er fætter til medrapperen Kirk "Sticky Fingaz" Jones. Han bidrog også til filmene Sunset Park, Light It Up, og Save the Last Dances filmlydspor.
Onyx splittede med Def Jam Recordings efter deres singel Shut 'Em Down fra 1998 og brød midlertidigt op, hvor Starr udgav sit første soloalbum, Firestarr, i 2001. Onyx blev genforenet det næste år og udgav Bacdafucup del II, og Starr's næste album, Don't Get Mad Get Money ankom i 2003. Han dannede en ny gruppe kaldet Yung Onyx i 2006.

Skuespillerkarriere 
Fredro Starr's første rolle som en skuespiller var i Forest Whitaker HBO-producerede tv-film Strapped fra 1993, som han fik en Cable ACE for best supporting actor for. Han har også medvirket i filmene Clockers, Sunset Park, Ride, Light It Up, og Save The Last Dance.

På tv, havde Starr en tilbagevendende rolle i Moesha som hovedrollens forlovede. Han optrådte i tre episoder af HBO's The Wire som Marquis "Bird" Hilton. Starr var medvært på Paramount Domestic Television 's daglige halve time Urban Dance konkurrence ved navn Dance 360, med skuespilleren Kel Mitchell. Programmet kørte i en sæson i 2004, før det blev aflyst på grund af dårlig rating.
Starr også filmede også en gæsteoptræden i New York Blues, Law & Order , Blade: The Series (hvor Sticky Fingaz medvirkede i hovedrollen), og "Promised Land". Han spillede også Ricky Gannon i en episode af CSI: Miami episode fra 2009.

Fredro Starr er gift med den kroatiske model Korina Longin. Rygter om, at han er blevet skilt med hende, er ikke korrekte.

Diskografi

Soloalbum 

 2001: Firestarr
 2003: Don't Get Mad Get Money
 2007: My Brother
 2008: Last Dayz

Med Onyx 

 1992: Bacdafucup
 1994: All We Got Iz Us 
 1998: Shut 'Em Down 
 2002: Bacdafucup Part II
 2003: Triggernometry
 2008: Cold Case Files

Filmografi 

 1993: Strapped
 1995: Clockers
 1996: Sunset Park
 1996–2001: Moesha
 1998: Ride
 1999: Light It Up
 2001: Save the Last Dance

Eksterne henvisninger 
 

Rappere fra USA
Skuespillere fra USA
Personer fra New York City
Stemmeoptælling

Stemmeoptælling er den procedure efter et politisk valg, hvor det afgøres, hvilke partier og personer, der har opnået valg. Begrebet ses sjældnere anvendt i forbindelse med registrering af stemmer ved konkurrencer, f.eks. sms-stemmerne i X Factor-konkurrencen.

Politiske valg 
Politiske valg opgøres normalt ved en 1. optælling umiddelbart efter valghandlingen.  Herefter foretages en kontrol, betegnet fintælling, som skal sikre, at stemmerne er korrekt registrerede. En valgbestyrelse eller anden udpeget myndighed afgør, om valget er endeligt. 

Danske folketingsvalg afholdes og optælles efter reglerne i lov om valg til Folketinget.

Referencer 
 

Politiske valg
Klinte (Agrostemma)

Klinte (Agrostemma) er en slægt med ... arter, som er udbredt i hele det eurasiske område. Det er enårige urter med kraftige pælerødder. Stænglerne er udelte eller forgrenede. Bladene er modsat stillede og ofte sammenvoksede ved basis. De er smalle med én eller tre ribber og hel rand og skarp spids. Blomsterne sidder endestillet, og de er regelmæssige og 5-tallige med sammenvoksede kronrør og smalle kronflige. Frugterne er kapsler med mange frø.

Her beskrives kun den ene art, som er kendt i Danmark.

 Klinte (Agrostemma githago)

 Agrostemma brachylobum
 Agrostemma gracile

Nellike-familien
Schaffalitzky de Muckadell

Schaffalitzky de Muckadell (også S. von M.) er en fra Schwaben og Mähren stammende uradelig slægt, der også har etableret sig i Danmark.

Slægtens stamtræ begynder med Sebastian Schaffalitzky von Muckadell (1551-1624), godsejer til Freudenthal ved Besigheim i Schwaben. Slægtens våbenskjold er blåt og viser en harniskklædt arm, hvis ubehandskede hånd svinger en hammer med sort jernhoved og træskæfte. Hjelmen har et hjelmklæde i blåt og sølv og to vesselhorn i henholdsvis sølv og blåt.

Slægten kom til Danmark med Heinrich Bernhard Schaffalitzky de Muckadell (1681-1751), som her steg til general af kavalleriet og hvid ridder. En yngre søn, Jacob Frederik Schaffalitzky de Muckadell (1722-1776) blev generalmajor og kammerherre. Hans ældste søn, oberst, gehejmeråd, kammerherre og hvid ridder Albrecht Christopher Schaffalitzky de Muckadell (1720-1797), blev 2. april 1783 optaget i den danske grevestand og oprettede 26. november 1784 Grevskabet Muckadell med hovedsædet Arreskov. Dennes sønnesøns sønnesøn, kammerherre, hofjægermester, grev Albrecht Christopher Carl Ludvig Schaffalitzky de Muckadell (1859-1935), var grevskabets femte og sidste besidder. Dennes næstsøskendebarn, direktør for Orlogsværftets regnskabsafdeling, kaptajn, baron Cai Schaffalitzky de Muckadell (1877-1972), der udgav Haandbog i Nordens Søkrigshistorie (1911), skrev som medarbejder ved Berlingske Tidende talrige artikler om dansk forsvarsvæsen og om Danmarks udenrigspolitiske forhold.

Kilder 
 Poul Bredo Grandjean, "Schaffalitzky de Muckadell", i: Christian Blangstrup (red.), Salmonsens Konversationsleksikon, København: J.H. Schultz Forlag 1915-30.

 
Adelsslægter fra Danmark
Adelsslægter fra Schwaben
Adelsslægter fra Mæhren
Wassim Hallal

Wassim Mohammad Hallal (født 15. maj 1980 i Beirut) er en dansk-libanesisk kok. Han er ejer og chefkok på Restaurant Frederikshøj i Århus.

Historie 
Hallal kom til Danmark i 1985 og voksede op i Thy. Han blev udlært på Hotel Limfjorden i 2001 og har bl.a. arbejdet på Hotel d'Angleterre og Formel B i København, og på Hotel Scoldeshoff i Belgien. I 2001 blev han ansat på Molskroen, hvor han fra 2003 til 2006 var køkkenchef. Fra 2006 til 2008 var han køkkenchef ved Restaurant WH i Danmarks Japanske Have. I 2009 kom han til Restaurant Frederikshøj som medejer. Sammen med Palle Enevoldsen genåbnede han i 2010 Varna Palæet i Århus, som Enevoldsen nu står alene i spidsen for.

Under hans ledelse blev Molskroen i 2006 kåret til Årets Restaurant, ligesom Wassim Hallal vandt Årets Ret for en forret i 2007 og desuden blev kåret som Aarhus' bedste restaurant. 

I 2015 fik Restaurant Frederikshøj med Wassim Hallal i spidsen en Michelin-stjerne. Den er efterfølgende blevet bevaret hvert år, og senest fornyet 18. februar 2019.

Bibliografi 
 Livretter (Politikens Forlag, 2008)

Noter

Eksterne henvisninger 
 Wassim er den nye Ramsay FRI.dk 19. januar 2010

Personer fra Beirut
Kokke fra Danmark
Personer i Kraks Blå Bog
Danskere i 2000-tallet
Erika Flores

Erika Flores (født 2. november 1979) er en amerikansk skuespiller, bedst kendt for at spille rollen som Colleen Cooper i tv-serien Lille doktor på prærien. Erika Flores forlod rollen som Colleen i 1995, på grund af uenighed omkring løn samt personlige grunde i midten af tredje sæson. Jessica Bowman overtog rollen som Colleen.

Eksterne henvisninger 
 

Skuespillere fra Californien
Molskroen

Molskroen er en dansk restaurant i Femmøller Strand ved Ebeltoft Vig.

Kroens historie går tilbage til 1923, da Egil Fischer købte et stykke jord af en gårdejer, hvorefter han opførte en kro på stedet og forpagtede den ud. Den blev hurtigt populær, ikke mindst grundet beliggenheden, der gjorde den ideel som badehotel.

Bygningen nedbrændte totalt i 1940 og blev genopført i den oprindelige stil, men dobbelt så stor. Senest er Molskroen restaureret i 1996 (af Jørgen Overbys Tegnestue), så den i dag fremtræder mere som Fischers oprindelige bygning.

Wassim Hallal var fra 2003 til 2006 køkkenchef på kroen, der i 2006 blev kåret som Årets danske restaurant.

Siden har Molskroen haft en del udskiftninger af køkkenchefer.
Heriblandt Michel Michaud, som var gastronomisk chef for både Molskroen og Molskroen Strandhotel fra oktober 2014 til december 2015.

Den 1. januar 2016 overtog Steffen Villadsen stillingen som køkkenchef med Michelin-stjerner som ambitionen.

Eksterne henvisninger 

 Molskroens hjemmeside

Etableret i 1923
Kroer i Danmark
Bygninger, konstruktioner og anlæg i Syddjurs Kommune
Formel B

Formel B er en dansk restaurant, der er beliggende på Vesterbrogade på Frederiksberg. Siden 2004 har restauranten haft én stjerne i Michelinguiden.

Formel B blev grundlagt af Henrik Boserup, Christian Ryge og Claus Jørgensen i 1997. Køkkenet er fransk/dansk og restauranten har siden 2003 været drevet af Rune Jochumsen og Kristian Møller, der ejer den sammen med en investor. I 2006 blev restauranten udvidet med et selskabslokale og ekstra siddepladser.

Blandt de tidligere kokke på stedet er Paul Cunningham, Pernille Skjødt og Nikolaj Kirk.

Referencer

Eksterne henvisninger 

 Formel B's officielle hjemmeside 
 Om Formel B  på Alt om København

Danske virksomheder etableret i 1997
Værtshuse og spisesteder i København
Frederiksberg
Danske restauranter med Michelin-stjerne
Paulina Porizkova

Paulina Porizkova (født 9. april 1965) er en tjekkisk-født svensk-amerikansk model og skuespiller. 

Hun tilhørte sammen med Elle Macpherson, Linda Evangelista, Christy Turlington, Naomi Campbell og Cindy Crawford den første generation af supermodeller. 

Blandt hendes bedst kendte film er Her Alibi (1989), Arizona Dream (1993), Female Perversions (1996), Thursday (1998) og People I Know (2002).

Litteratur / kilder 
 Douglas S. Looney: The Pearls of Paulina (Sports Illustrated nr. 6, 1989)
 Nicolas Barbano: Hun er verdens smukkeste KGB-fange (PS Pige-Special nr. 7, 1995)

Eksterne henvisninger 

 

Fotomodeller fra USA
Personer fra Tjekkoslovakiet
Filmskuespillere fra Sverige
Filmskuespillere fra USA
Henrik Boserup

Henrik Boserup (født 24. marts 1963 i København) er en dansk kok og kogebogsforfatter.

Boserup blev uddannet i 1987 på Søllerød Kro. I den brede offentlighed blev han kendt som kok fra TV programmerne Vild i varmen, Vis mig dit køleskab og Boserups Kærlighed. Han har drevet restauranterne Boserups Kærlighed, Mindship Canteena, Formel B (etableret 1997), 357 New York City og været køkkenchef på Hotel D'Angleterre.

Bibliografi 
 Boserups Kærlighed (1994)
 Sort Mad (2002)
 Hvid Mad (2003)

Kilder og eksterne henvisninger 
 Boserups Kærlighed (1994) på Flixy.dk
 http://www.mad.dk/[ mad.dk – Henrik Boserups webshop] 
 [ Magasin fra Holbæk Boligselskab]

Personer fra København
Kokke fra Danmark
Tv-værter fra Danmark
Kogebogsforfattere fra Danmark
Dansksprogede forfattere fra Danmark
Landkreis Emmendingen

Landkreis Emmendingen er en Landkreis i den tyske delstat Baden-Württemberg. Den hører til Region Südlicher Oberrhein i Regierungsbezirk Freiburg. Den grænser mod nord til Ortenaukreis, mod øst til Schwarzwald-Baar-Kreis, mod syd til Landkreis Breisgau-Hochschwarzwald og den kreisfri by Freiburg im Breisgau. Mod vest danner floden Rhinen en naturlig grænse til Frankrig og Arrondissement Sélestat-Erstein i Départementet Bas-Rhin.

Geografi 
Dele af Landkreis Emmendingen ligger i Oberrheinischen Tiefebene og af Schwarzwald. Her hører dalen til floden Elz, som er en biflod til Rhinen til kreisområdet.

Byer og kommuner 

Kreisen havde  indbyggere pr.

Literatur 
 Das Land Baden-Württemberg – Amtliche Beschreibung nach Kreisen und Gemeinden (in acht Bänden); Hrsg. von der Landesarchivdirektion Baden-Württemberg; Band VI: Regierungsbezirk Freiburg; Stuttgart 1982, 
 Der Landkreis Emmendingen – Kreisbeschreibungen des Landes Baden-Württemberg; Hrsg. von der Landesarchivdirektion Baden-Württemberg in Verbindung mit dem Lkr. Emmendingen; 2 Bände, Jan Thorbecke Verlag, Stuttgart 1999 und 2001,

Eksterne kilder og henvisninger 

 Officiel Internetsid for Landkreisen
 Landkreis Emmendingen: Mensch, Natur und Umwelt
Christian August Bohlsmann

Christian August Bohlsmann (ca. 1740–1794) var en dansk bygmester i rokokotiden, der har tegnet Sandbjerg Gods.

Bohlsmann var søn af tømrermester i Gråsten Peter Bohlsmann og NN og blev selv uddannet tømrer og murer. Fra 1764 var han bygmester i Augustenborg, hvor han medvirkede ved opførelsen af Augustenborg Slot og Gråsten Slot, og senere i Sønderborg. Sandbjerg Slot fra 1788 vidner om en sen brug af den Eigtvedske ørelisen-stil, som Bohlsmann utvivlsomt er blevet fortrolig med gennem kgl. landbygmester Johann Gottfried Rosenberg, der tilskrives æren for slottene i Augustenborg og Gråsten.

Bohlsmann tillægges et antal bygninger netop på grund af dette træk, ofte anvendt på gavlkvisthuse, hvor midterpartiet træder frem med lisener i stor orden og elegante dørpartier, der stilistisk følger udviklingen fra rokoko til klassicisme.

Værker 
 Deltog antagelig i arbejdet på Gråsten Slot under Johann Gottfried Rosenberg (1750'ernes slutning, fredet)
 Præstegård i Hørup på Als (1765-69)
 Medvirkede ved opførelsen af Augustenborg Slot (1770-76, fredet 1921)
 Vertemine, avlsgård under Augustenborg Slot (1772, nedrevet 1989)
 Hovedbygning, Sandbjerg Gods, nu ejet af Aarhus Universitet (1787-88, fredet 1945)

Tilskrivninger 
I Augustenborg:
 Storegade 13, (ca. 1770-75, dog måske kollegaen Lorentz Jacobsen, fredet 1950)
 Hofrådens Hus, Storegade 11 (ca. 1775-80, facaden ændret, fredet 1950)
 Storegade 15 (ca. 1775-80, fredet 1950)
 Den gamle Skole, Storegade 20 (1780, fredet 1955)
 Storegade 19 (1788, fredet 1950)
Andre steder:
 Slotsgade 15, Sønderborg (i perioden 1780-1790)
 Lille Rådhusgade 37, Sønderborg (i perioden 1780-90)
 Skolegade 9, Gråsten (1783, tidligere skole)
 Forpagterbolig, Sandbjerg Gods (1783, fredet 1945)
 Løjertoft 32, Nordborg (1784, senere forhøjet)
 Tidligere kro, Gammelgård, Als (1785, senere ombygget)
 Tidligere bispegård, Ketting, Als (ca. 1790, ombygget 1820)
 Bommerlund, Guderup, Als (1790)
 Østerholm, Guderup, Als (1792)

Kilder 
 
 Hanne Christensen, "Christian August Bohlsmann", i: Sys Hartmann (red.), Weilbachs Kunstnerleksikon, København: Rosinante 1994-2000.

Arkitekter fra Danmark
Danskere i 1700-tallet
Rokokoarkitekter
Personer fra Sønderjylland (i Danmark)
Tømrere fra Danmark
Murere fra Danmark
Lorentz Jacobsen

Lorentz Jacobsen (6. februar 1721 i Stubbæk syd for Aabenraa – 11. januar 1779 samme sted) var en dansk bygmester i rokokotiden. Sammen med Christian August Bohlsmann har han afgørende sat sit præg på Augustenborg som rokokoby og desuden skabt en række markante huse i Aabenraa.

Lorentz Jacobsen var søn af Jacob L. og NN, stod i murerlære, fik borgerskab som murersvend i Aabenraa 1745 og var blevet murermester inden 1747. Han var bykæmner i Aabenraa 1765-79 og bygningsinspektør for hertugen af Augustenborg fra 1776(?) til sin død. 

Jacobsens livsbane kendes fra omtale i Ensted Kirkebog. Ifølge kirkebogen opførte bygmesteren "die neue Kirche auf Augustenburg nebst einen Theil des Schlosses". Hans andel i byggeriet er dog svært at bestemme, eftersom slottets arkiv efter hertugens ønske blev brændt. Jacobsens praksis i Augustenborg blev videreført af den yngre kollega, C.A. Bohlsmann.

Jacobsens provinsielle stil i overgangsfasen mellem rokoko og klassicisme repræsenteres bl.a. af de to herregårde Skovbølgård og Ballegård. Bygmesteren boede til sin død i Aabenraa, hvor han havde tilsyn med veje, broer og bygninger. Han har efterladt sine initialer "LI" på solure i omegnens kirker i Uge, Hjordkær og Ensted. 

Han blev gift 1. gang 13. september 1745 i Aabenraa med Maria Christensen og 2. gang 26. marts 1762 med Mette Christine Nissen (født 6. august 1720).

Værker 
 Kliplev præstegård, Storegade 2B (1747, fredet 1950)
 Mørks Kro, Kliplev, Torvet 2 (ca. 1750, fredet 1950)
 Våbenhus ved Kliplev Kirke (1755)
 Postholdergården, Søndergade 20, Aabenraa (1758, fredet 1921)
 Våbenhus ved Hjordkær Kirke (1761)
 Skovbølgård, Felsted (1763-65, fredet 1925)
 Tummelsbjerg, Rinkenæs (1770, nedrevet)
 Ballegård, Ullerup (1771, fredet 1955)
 Reparationer på de nævnte kirker samt i Uge Kirke (1750) og i Ensted Kirke (1771)
 Ombygning af korpartiet, Skt. Nicolai Kirke, Aabenraa (1757-59, sammen med Jürgen Jacobsen, antagelig Jacobsens broder)
Tilskrivninger:
Aabenraa:
 Nymøllevej 28 (1766)
 Slotsgade 14 (1767, fredet 1921)
 Slotsgade 29 (1770, fredet 1921)
Augustenborg:
 Augustenborg Slot (1770-76, under ledelse af Johann Gottfried Rosenberg)
 Storegade 13 (ca. 1770-75, måske Christian August Bohlsmann, fredet 1950)
 Postholderens Hus, Storegade 23 (ca. 1775, fredet 1955)
 Den tidligere slotspræstegård, Palævej 2 (1776, fredet 1955)

Kilder 
 Niels Jørgen Poulsen, "Lorentz Jacobsen", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Arkitekter fra Danmark
Danskere i 1700-tallet
Rokokoarkitekter
Personer fra Sønderjylland (i Danmark)